stanford-oval/wikipedia huggingface dataset:
Thyrea
Maantiede

Thyrea sijaitsi Kynuriassa. Herodotos luki alueen kuuluneeksi Argoliihin noin ennen vuotta 545 eaa. Myöhemmin se oli Lakoniaa spartalaisten vallattua alueen. Kaupungin tarkkaa sijaintipaikkaa ei tunneta, mutta se sijoitetaan Vóreia Kynourían kunnan alueelle johonkin nykyisen Ástroksen kaupungin ympäristöön, lähelle Peloponnesoksen niemimaan itärannikkoa. Thukydideen kuvauksen perusteella Thyreassa oli yläkaupunki ja rannikolla ollut aiginalaisten rakentama linnake. Erään Thukydides-käsikirjoituksen antaman tiedon mukaan yläkaupunki olisi sijainnut noin 10 stadioninmittaa eli noin 1,8 kilometriä rannikosta sisämaahan.
”Yläkaupungin” ehdotettuja sijaintipaikkoja ovat Cheimeriní Meligoún (myös Káto Meligoú) Kastráki, Ástroksen Ellinikó, Loukoún luostarin lähistö ja Marmarálona Xerokámpou. Näistä Ellinikóon sijoitetaan yleensä Euan kaupunki.
Aiginalaisten linnake on oletettavasti sijainnut jollakin saman rannikon kolmesta niemestä. Todennäköisimpiä vaihtoehtoja ovat Ágios Andréaksen Nisí (Nisí Agíou Andréa) sekä Parálio Ástroksen Nisí (Nisí Paralíou Ástrous). Ágios Andréaksen Nisíin sijoitetaan yleensä Anthanan kaupunki ja Parálio Ástroksen Nisíin Astronin kaupunki. Varmuudella Thyreaa ei ole kyetty kytkemään mihinkään mainituista paikoista.
Thyrean ympäristö eli Kynurian pohjoisin osa tunnettiin paitsi kaupungin itsensä nimellä myös nimillä Thyreatis (Θυρεᾶτις) ja Thyreai (Θυρέαι). Thyreatis oli yksi koko Peloponnesoksen hedelmällisimpiä alueita. Sen ydinaluetta oli tasanko, nykyinen Ástroksen tasanko, jonka pituus on lähes 10 kilometriä rannikon suuntaisesti. Tasanko oli kuitenkin kapea, sillä Parnon-vuoren ulokkeet työntyvät lähelle rannikkoa siitä noin 1,5–5 kilometrin päähän. Tasangolla virtasi kaksi jokea: Pohjoisosassa virtasi Tanos eli Tanaos, joka sai alkunsa Parnon-vuorelta ja laski mereen pohjoiseen nykyisestä Parálio Ástroksesta. Se toimi Euripideen aikana Argoliin ja Lakonian rajana. Eteläosassa virtasi Kharadros (nyk. Vrasiátis), joka sai myös alkunsa Parnon-vuorelta ja laski mereen lähellä nykyistä Ágios Andréasta. Jokien välissä ollut lahti tunnettiin Thyreatiin lahtena (ὁ Θυρεάτης κόλπος, ho Thyreatēs kolpos). Thyrean ohella Thyreatiin muita kaupunkeja olivat Anthana eli Anthene, jonka Thukydides mainitsee, sekä Eua ja Neris, jotka mainitsee Pausanias.
Historia

Thyrean historiasta tiedetään antiikin lähteistä vain vähän. Seutu oli pitkään Spartan ja Argoksen kiistelyn kohteena. Arkaaisella kaudella noin vuonna 546 eaa. Thyrean lähellä käytiin näiden kaupunkien välinen niin kutsuttu 300:n taistelu. Tämän jälkeen alue kuului Spartalle.
Thyrea on luetteloitu klassisen kauden polisten eli kaupunkivaltioiden joukkoon, vaikka sen todellinen asema tunnetaan huonosti. Thukydides kertoo, että spartalaiset antoivat Thyrean asuttavaksi aiginalaisille, jotka ateenalaiset olivat karkottaneet näiden kotisaarelta peloponnesolaissodan alkamisen (431 eaa.) jälkeen. Aiginalaisia asettui myös läheiseen Anthanaan. Thyrea oli oletettavasti olemassa jo ennen aiginalaisten tuloa, mutta ei ole tietoa siitä, säilyikö se olemassa paljon vuotta 424 eaa. pidemmälle. Ainakin aiginalaiset pääsivät palaamaan kotisaarelleen vuonna 404 eaa.
Rakennukset ja löydökset

Thukydideen kuvauksen mukaan aiginalaiset linnoittivat Thyrean rannikolla ollutta osaa, mutta linnoitustyö jäi ilmeisesti kesken ateenalaisten hyökättyä. Kaikista edellä mainituista paikoista on tehty joita antiikin aikaisia löytöjä, mutta niitä ei ole voitu yhdistää antiikin kirjallisiin lähteisiin, eikä paikoilta ole löydetty piirtokirjoituksia, joista paikkojen antiikin aikainen nimi olisi voitu päätellä.
Cheimeriní Meligoún Kastrákista on löydetty keramiikan osia klassiselta roomalaiselle kaudelle sekä roomalaisaikaisten rakennusten jäänteitä. Ellinikóssa on korkealla paikalla olevan antiikin aikaisen linnoituksen jäänteet. Keramiikka ajoittaa sen geometriselta roomalaiselle kaudelle. Loukoún luostarin lähistön löydöt ovat roomalaisaikaisia. Marmarálona Xerokámpou ajoittuu esihistorialliselle kaudelle sekä geometriselta klassiselle kaudelle.
Ágios Andréaksen Nisíssä on kaupungin jäänteet, mukaan lukien klassiselle kaudelle ajoitettujen muurien ja tornien perustuksia sekä merkkejä asemakaavasta. Parálio Ástroksen Nisín kukkulan luoteisrinteessä lähellä Parálio Ástroksen linnaa on huomattavia antiikin aikaisten muurien jäänteitä. Kukkulan toisella puolella ei ole muurien jäänteitä, eikä kukkulalla ole muitakaan merkkejä antiikin aikaisesta kaupungista. W. M. Leake ja Ludwig Ross katsoivat Parálio Ástroksen muurien olleen samat, jotka aiginalaiset rakensivat, mutta Ernst Curtius ajoitti ne peloponnesolaissotaa myöhemmälle ajalle.
Lähistöltä löydetyt Polemokrateen ja Parparoksen kulttipaikat ovat saattaneet sijaita Thyrean alueella. Pausanias kertoo nähneensä Thyreassa 300:n taisteluun osallistuneiden 300 argoslaisen ja 300 spartalaisen haudat.
Texas hold ’em

| Texas hold 'em |
| --- | --- |

Muut nimet:  Hold 'em
Korttimäärä:  52
Pelaajamäärä:  2+
Korttien järjestys suurimmasta pienimpään:  A-K-Q-J-10-9-8-7-6-5-4-3-2
Texas hold 'em (usein myös hold 'em tai holdem) on eräs pokerin muoto. Se on muodoltaan community card -pokeria: texas hold'emissa pelikädet muodostuvat pelaajan kahdesta "pimeästä" taskukortista (engl. hole cards, pocket cards) sekä pöydälle jaettavista yhteisistä korteista (engl. community cards). Pelipöydässä on yleensä 2–10 pelaajaa.
Kuten pokeripelejä yleensä, voidaan texas hold 'emia pelata joko rajoitetulla korotusmäärällä (fixed limit tai pot limit, fixed-muodossa panoskoko on kiinteä, pot limitissä maksimipanostus on pelissä olevan potin suuruinen) tai niin sanottuna no limit -pelinä. Texas hold 'emin no limit -muotoa on kutsuttu pokerin Cadillaciksi, sillä siinä voi hetkessä voittaa tai menettää huomattavia summia rahaa.selvennä kenen mukaan? Monissa isoissa turnauksissa pelataan nimenomaisesti no limit -muotoa.
Texas hold'emin no limit -muotoa käytetään muun muassa World Series of Pokerin pääturnauksessa ja World Poker Tourin turnauksissa. Tämän pokerimuodon suosio on kasvanut räjähdysmäisesti 2000-luvulla televisioitujen pokeriturnausten ja nettipokerin myötä.
Pelin säännöt > Peli ennen avokorttien jakoa

Peli alkaa sokkopanosten eli blindien asettamisella. Jakajasta vasemmalla oleva pelaaja laittaa eteensä pienen sokkopanoksen (small blind) ja hänestä seuraava ison sokkopanoksen (big blind). Usein iso sokkopanos on minimipanostuksen suuruinen ja pieni sokkopanos puolet tästä. Blindien vaihtoehtona on ante eli alkupanos, joka on jokaisen kierrokselle osallistuvan maksama panos. Texas hold'emissä antea kuitenkin käytetään vain harvoin.
Sokkopanostuksen jälkeen jakaja jakaa jokaiselle pelaajalle kaksi käsikorttia (hole cards/pocket cards) kuvapuoli alaspäin aloittaen pienen sokkopanoksen laittajasta. Korttien katsomisen jälkeen alkaa ensimmäinen panostuskierros, jonka aloittaa isosta sokkopanostajasta seuraava vasemmalla. Hän voi joko (1) asettaa vaaditun panoksen, (2) korottaa tai (3) heittää kortit pois ("kipata" eli foldata) eli luopua potin tavoittelusta. Jokainen pelaaja on vuorollaan saman päätöksen edessä. Pienen sokkopanoksen laittaneen pelaajan on maksettava erotus isosta sokkopanoksesta sekä mahdolliset korotukset. Ison sokkopanoksen laittanut voi vuorollaan joko korottaa tai olla korottamatta eli sököttää. Toisin sanoen sokkopanokset katsotaan jo maksetuiksi panoksiksi - jos kukaan ei korota ensimmäisellä kierroksella, pääsee iso sokko mukaan lisäämättä rahaa pöytään.
Ensimmäisen korotuskierroksen päätyttyä jakaja polttaa pakan päällimmäisen kortin siirtämällä sen kuvapuoli alaspäin poistettujen korttien pinoon. Polttamisella estetään mahdollisista merkityistä korteista hyötyminen. Polton jälkeen jakaja jakaa pöydän keskelle kolme korttia kuvapuoli ylöspäin eli "flopin". Kaikki pelaajat saavat käyttää näitä kortteja hyväkseen muodostaessaan pokerikäsiään.
Pelin säännöt > Flop, turn, river ja korttien näyttö

Flopin jälkeen alkaa uusi panostuskierros, jossa ensimmäisenä vuorossa on pienessä blindissa oleva pelaaja. Pienin korotusyksikkö on suuren blindin kokoinen. Pelaaja voi vuorollaan sököttää (jos kukaan ei ole vielä panostanut), kipata tai korottaa. Useimpien pokerihuoneiden säännöt sallivat myös check-raisen (passauskorotus, pasko), jolloin pelaaja ensin sököttää ja jonkun hänen jälkeensä vuorossa olleen pelaajan panostettua korottaakin omalla vuorollaan, jolloin muut pelaajat joutuvat maksamaan kaksi betsiä nähdäkseen seuraavan kortin. Check-raise on yleisesti merkki vahvasta kädestä.
Kun kaikki ovat vuorollaan joko maksaneet tai kipanneet, jakaja polttaa jälleen yhden kortin ja jakaa neljännen avokortin eli "turnin" (tai 4th street). Seuraa jälleen korotuskierros. Limit hold 'emissa kertakorotus kasvaa tässä vaiheessa kahden ison blindin kokoiseksi. No Limit- ja Pot Limit –peleissä panostuskierrokselta toiselle siirryttäessä minimipanostus/korotusvaatimus "nollautuu".
Neljännen kierroksen jälkeen poltetaan jälleen yksi kortti ja jaetaan viides avokortti eli "river" (tai 5th street). Seuraa uusi panostuskierros.
Viimeisen panostuskierroksen jälkeen näyttää viimeisenä korottanut omat korttinsa ensimmäisenä. Tätä pelin viimeistä osaa kutsutaan usein englanniksi termillä the showdown. Jos viimeisellä kierroksella kukaan ei korottanut, korttinsa näyttää ensimmäisenä jakajan vasemmalla puolella oleva pelaaja. Hänen jälkeensä vuorossa olevien pelaajien ei ole pakko näyttää korttejaan, mikäli ne ovat huonommat kuin paras sillä hetkellä näkyvissä oleva käsi. Pelaajan on näytettävä molemmat korttinsa voidakseen voittaa potin. Käden voi muodostaa vapaasti seitsemästä käytettävissä olevasta kortista. Käsikorteista voi käyttää molemmat, vain toisen tai ei kumpaakaan ja pöydästä vastaavasti kolme, neljä tai kaikki viisi korttia. Jos useampi kuin yksi pelaaja pystyy muodostamaan parhaan käden, jaetaan potti heidän kesken tasan. Jakopoteissa, jos potin pelimerkkijako ei mene tasan, ”jakojäännöspelimerkki menee aina varhaisimmassa positiossa istuvalle voittopotissa mukana olevalle pelaajalle.
Pelaajaa ei voi lyödä ulos kädestä korottamalla enemmän merkkejä kuin hänellä on edessään. Mikäli jollain pelaajalla ei ole riittävästi merkkejä vastaamaan panostuksiin, hän voi silti pysyä mukana potissa laittamalla kaikki merkkinsä (All-in). Tällöin muiden pelaajien panostamat ylimääräiset merkit muodostavat sivupotin, jota All-in -pelaaja ei voi voittaa.
Pelin säännöt > No limit -pelimuodon kulku

Jakajasta seuraava laittaa pienen sokkopanoksen
Seuraava pelaaja laittaa suuren sokkopanoksen
Jaetaan kaikille kaksi käsikorttia
Pelaajat joko lopettavat kierroksen omalta osaltaan, ovat mukana, tai korottavat panosta
Kierroksia jatketaan kunnes kaikki ovat joko maksaneet alkupanoksen sekä mahdolliset korotukset, tai lopettaneet
Jaetaan kolme avointa korttia (eli flop)
Kohdat 4–5 uudestaan
Jaetaan neljäs avoin kortti (eli turn)
Kohdat 4–5 uudestaan
Jaetaan viides avoin kortti (eli river)
Kohdat 4–5 uudestaan
Korttien katsominen, voittajan selvittäminen
Pelin säännöt > Esimerkki lopputilanteesta

| Pöytä 4♣ K♠ 4♥ 8♠ 7♠ |
| --- | --- | --- | --- |
| Matti A♣ 4♦ | Maija A♠ 9♠ | Pekka K♥ K♦ | Jenni 5♦ 6♦ |
Jokaisen pelaajan käsi muodostuu parhaasta viiden kortin sarjasta jotka ovat muodostettavissa käytettävissä olevista seitsemästä kortista (pöydän viidestä avoimesta kortista sekä omista kahdesta pimeästä kortista). Mikäli kahdella tai useammalla pelaajalla on samanarvoinen käsi jakautuu potti pelaajien kesken, maalla ei ole merkitystä. Tässä tapauksessa parhaat kädet ovat seuraavat:
| 0 | 1 | 2 |
| --- | --- | --- |
| Matti | 4♣ 4♥ 4♦ A♣ K♠ | Kolme nelosta, sekä ässähai ja kuningas |
| Maija | A♠ K♠ 9♠ 8♠ 7♠ | Väri (ässä korkein kortti) |
| Pekka | K♠ K♥ K♦ 4♣ 4♥ | Täyskäsi (kaksi samaa ja kolme samaa) |
| Jenni | 8♠ 7♠ 6♦ 5♦ 4♥ | Suora (kahdeksan korkein kortti) |
Esimerkkitilanteessa Pekka voittaisi, koska hänellä on pokerin arvojärjestyksessä paras käsi suhteessa muihin.
Käsien arvot

| Käsi | Esimerkki | Selitys |
| --- | --- | --- |
| Värisuora | J♣ 10♣ 9♣ 8♣ 7♣ | Suora, jossa kaikki kortit ovat samaa maata. Suurin kortti määrää voittajan. |
| Neloset | 8♠ 8♣ 8♦ 8♥ | Neljä korttia ovat arvoltaan samat. Isoimmat voittavat, jos useita |
| Täyskäsi | 5♠ 5♣ 5♦ 2♦ 2♥ | Kolmoset ja pari samassa kädessä. Jos useita täyskäsiä, kolmosten suuruus määrää voittajan. |
| Väri | 4♥ K♥ 3♥ 9♥ A♥ | Kaikki kortit samaa maata. Suurin kortti määrää voittajan. |
| Suora | A♦ 2♥ 3♥ 4♣ 5♣ | Viisi arvoltaan peräkkäistä korttia. Suurin kortti voittaa. Ässä voi olla joko pienin tai suurin kortti (huom: esimerkin suoran suurin kortti on 5, ei ässä. Suora 23456 siis voittaisi esimerkin suoran) |
| Kolmoset | 7♦ 7♥ 7♣ | Kolme arvoltaan samaa korttia. Jos samat kolmoset usealla, määrää seuraavat kortit voittajan |
| Kaksi paria | 2♦ 2♥ Q♣ Q♥ | Kaksi paria. Suurin pari voittaa; seuraavaksi pienempi pari; jos sekin tasan, viides kortti ratkaisee. |
| Pari | J♦ J♥ | Suurin pari voittaa. Samoilla pareilla ratkaisee paras haikortti eli "kikkeri"; jos se on sama niin seuraavaksi isoin jne. |
| Hai | A♣ | Suurin hai voittaa mikäli kenelläkään ei ole mitään muuta kättä. Ässä on suurin mahdollinen hai. |
Kunkin pelaajan osalta vertaillaan yhteensä seitsemästä tasku- ja pöytäkorteista muodostettavia parhaita viiden kortin pokerikäsiä, ja tämän käden ulkopuoliset tasku- tai pöytäkortit jätetään huomiotta. Pokerissa maalla ei ole väliä.
Seuraavassa muutamia esimerkkejä tilanteista, joissa tällä seikalla on suuri merkitys:
Käsien arvot > ”Kolme paria”

| Pöytä A♠ K♦ 2♠ J♦ K♥ |
| --- | --- | --- | --- |
| Pelaaja X A♣ 2♥ | Pelaaja Y A♥ Q♦ |  |  |
Pokerissa ei tunneta ”kolmen parin” kättä, koska kädessä on viisi korttia. Pelaaja Y voittaa kädellä A♥ A♠ K♦ K♥ Q♦, vaikka X:llä on ”kolme paria” (X:n virallinen käsi on tässä tapauksessa A♠ A♣ K♥ K♦ J♦). Riverillä pöytään tullut iso pöytäpari mitätöi X:n kakkosparin.
Käsien arvot > ”Kuuden väri”

| Pöytä K♠ 9♥ 10♠ 5♠ 7♠ |
| --- | --- | --- | --- |
| Pelaaja X 6♠ 3♠ | Pelaaja Y A♠7♦ |  |  |
Samoin mahdollinen ”kuuden väri” ei voita ässäväriä, koska vain kunkin pelaajan paras viiden kortin käsi huomioidaan. Pelaaja Y, jonka käsi on A♠ K♠ 10♠ 7♠ 5♠ korkeammalla värillä, siitä huolimatta, että pelaajalla X, jonka käsi on K♠ 10♠ 7♠ 6♠ 5♠ olisi samaa väriä kuudes kortti (3♠). Samasta syystä ei suoria tai värejä vertailtaessa ole merkitystä sillä, saako joku kaikkien tasku- ja pöytäkorttien yhdistelmistään suoran tai värin lisäksi esimerkiksi parin.
Käsien arvot > ”Kuudes hai”

| Pöytä Q♠ 7♥ 6♦ K♣ 4♣ |
| --- | --- | --- | --- |
| Pelaaja X A♥ 5♥ | Pelaaja Y A♠3♠ |  |  |
Pelaajat X ja Y menevät all-in ennen floppia. X:n A♥ 5♥ dominoi Y:n A♠ 3♠:a (eli X on johdossa, eikä Y voi parantaa ässällä). Jos kuitenkin pöytään tulee vähintään neljä viitosta suurempaa korttia, potti menee jakoon, vaikka X:n kikkeri olikin suurempi. Esimerkin pöytäkorteilla pelaajien parhaaksi viiden kortin kädeksi muodostuvat samanarvoiset A♥ K♣ Q♠ 7♥ 6♦ (pelaaja X) ja A♠ K♣ Q♠ 7♥ 6♦ (pelaaja Y).
Käsien arvot > Kikkerin merkitys

| Pöytä K♣ K♥ 2♥ Q♠ 2♣ |
| --- | --- | --- | --- |
| Pelaaja X K♦ 3♥ | Pelaaja Y A♠K♠ |  |  |
Samoin, jos sekä X että Y saavat esimerkin mukaisen saman täyskäden potti menee jakoon samanarvoisilla käsillä K♣ K♥ K♦ 2♥ 2♣ (pelaaja X) ja K♠ K♥ K♦ 2♥ 2♣ (pelaaja Y), vaikka Y:llä on ”parempi” kikkeri. Potti jaetaan riverin kakkosen johdosta; muuten molemmilla olisi ollut samat kuningas-kolmoset, mutta X olisi hävinnyt Y:n ässä-kikkerille.
Jakajasta vasemmalla oleva pelaaja laittaa eteensä pienen sokkopanoksen (small blind) ja hänestä seuraava ison sokkopanoksen (big blind).
Radonež

Radonež (ven. Ра́донеж) oli nykyisellä Moskovan alueella Hotkovon lähellä sijainnut muinaisvenäläinen kaupunki. Se tunnetaan 1300-luvun alkupuolelta lähtien. Kaupunki kuului Serpuhovin ja Moskovan ruhtinaiden omistuksiin. Radonežissa syntynyt Sergei Radonežilainen perusti sen pohjoispuolelle Troitse-Sergijevin luostarin, jonka mahdin kasvu haittasi kaupungin kehitystä. 1400–1500-luvun vaihteessa Radonež muuttui maalaiskyläksi.
Nykyään paikalla sijaitsee Radonežin kylä, jossa on empiretyylinen Kristuksen kirkastumisen kirkko (1840) ja vuonna 1988 paljastettu Sergei Radonežilaisen muistomerkki.
Rádio Nacional de São Tomé e Príncipe

Rádio Nacional de São Tomé e Príncipe (RNSTP) on São Tomén ja Príncipen kansallinen radioyhtiö.
Yleisradiotoiminta São Tomélla ja Príncipella alkoi vuonna 1949. Keski- (MW) ja lyhytaalloilla (SW) tapahtuneista lähetyksista huolehti paikallinen Radio-Clube de São Tomé e Príncipe. 1970-luvun alussa toiminta siirtyi Portugalin kansallisen radioyhtiön vastuulle ja asema sai nimen Emissor Regional de São Tomé e Príncipe. Vuonna 1972 sillä oli viiden kilowatin keskiaaltolähetin ja yhden kilowatin lyhytaaltolähetin.
Maan itsenäistyttyä vuonna 1975 perustettiin Rádio Nacional de São Tomé e Príncipe. Sen ULA- ja keskiaalloilla tapahtuvat lähetykset kattavat yli 80 prosenttia maan pinta-alasta. Lyhytaaltolähetykset loppuivat vuonna 1988. Televisiotoiminnasta huolehtii Portugalin tuella vuonna 1992 perustettu Televisão Santomense. Maassa toimii myös useita yksityisia radioasemia. Lisäksi välitetään Rádio e Televisão de Portugalin, Radio France Internationalen ja Voice  of American lähetyksiä.
Aiheesta muualla

Rádio Nacional de São Tomé e Príncipe (Arkistoitu – Internet Archive) (portugaliksi)
Rádio Moçambique

Rádio Moçambiquen toimitalon Maputossa (1948–1951) on suunnitellut italialainen arkkitehti Paolo Gadini.
Rádio Moçambique on Mosambikin kansallinen radioyhtiö.
Mosambikin yleisradiolähetykset alkoivat silloisessa Lourenço Marquesissa Portugalin siirtomaa-aikana vuonna 1933. Yhdistyksen hoitama radioasema sai vuonna 1938 nimen Rádio Clube de Moçambique. 1950-luvulla alettiin perustaa myös paikallisradioita. Portugalinkieliset lähetykset oli suunnattu lähinnä Mosambikin eurooppalaisille siirtolaisille, mutta ohjelmia tehtiin myös naapurimaita varten englanniksi ja afrikaansiksi. Vuonna 1962 perustettiin afrikkalaisille tarkoitettu radio-ohjelma A Voz de Moçambique, jonka tehtäväksi muodostui siirtomaavallan propagandan levittäminen maan itsenäisyyssodassa. Vapautusliike Frelimo lähetti ohjelmiaan Dar es Salaamista ja Lusakasta vuodesta 1968.
Valtiollinen Rádio Moçambique perustettiin maan itsenäistyttyä vuonna 1975. Vuonna 1994 se muutettiin julkisen palvelun yhtiöksi. Sen tehtävänä on tarjota yleisölle tietoa ja mahdollisuus tulla kuulluksi, edistää Mosambikin yhteiskunnallista, poliittista ja kulttuurista kehitystä sekä lujittaa kansallista yhtenäisyyttä ja identiteettiä.
Yhtiöllä on maan pääkaupungissa Maputossa kansallinen radiokanava Antena Nacional, urheiluradio RM Desporto ja englanninkielinen Maputo Corridor Radio, nuorisolle suunnatut paikallisradiot Maputossa ja Beirassa sekä kymmenen alueradiota. Ohjelmia tehdään portugalin ja englannin lisäksi 19 bantukielellä. Lähetykset tapahtuvat keski- ja ULA-aalloilla. Lyhytaaltolähetykset päättyivät vuonna 2001. Ohjelmia voi kuunnella myös Internetissä.
Aiheesta muualla

Rádio Moçambique (portugaliksi)
Tienamysiini

| Tienamysiini |
| --- | --- |

Tunnisteet
IUPAC-nimi:  (5R,6S)-3-(2-aminoetyylisulfanyyli)-6-[(1R)-1-hydroksietyyli]-7-okso-1-atsabisyklo[3.2.0]hept-2-eeni-2-karboksyylihappo
CAS-numero:  59995-64-1
PubChem CID:  441128 ja 66609561
SMILES:  CC(C1C2CC(=C(N2C1=O)C(=O)O)SCCN)O
Ominaisuudet
Molekyylikaava:  C11H16SN2O4
Moolimassa:  272,328 g/mol
Liukoisuus veteen:  Liukenee veteen
Tienamysiini (C11H16SN2O4) on β-laktaameihin kuuluva orgaaninen yhdiste. Yhdisteellä on antibioottisia ominaisuuksia, mutta se ei sovellu käytettäväksi lääkkeenä epästabiiliutensa vuoksi. Tienamysiinin rakenne on kuitenkin perusta karbapeneemiantibiooteille.
Ominaisuudet ja esiintyminen luonnossa

Huoneenlämpötilassa tienamysiini on väritöntä tai valkoista kiteistä ainetta. Se on hygroskooppista eli imee kosteutta. Tienamysiinin eristivät Merckin tutkijat vuonna 1974 Streptomyces cattleya-bakteerin kasvatusliemestä. Tienamysiinin rakenne koostuu laktaamirenkaasta, johon on kiinnittynyt hydroksietyyliryhmä. Laktaamirengas on myös fuusioitunut tyydyttymättömän viisiatomisen renkaan kanssa. Tienamysiini on optisesti aktiivista ja sen ominaiskiertokyky vesiliuoksessa on +82,7. Yhdiste liukenee veteen ja vähäisessä määrin metanoliin. Tienamysiini on suhteellisen epästabiili ja on vesiliuoksessa stabiili ainoastaan pH-alueella 2–5 ja suhteellisen laimeina liuoksina. Tienamysiinillä on antibioottisia ominaisuuksia ja se tehoaa niin grampositiivisiin kuin gramnegatiivisiin bakteereihin. Se on myös resistentti useiden bakteerien laktamaasientsyymeille ja tämä johtuu laktaamirenkaaseen liittyneestä hydroksietyyliryhmästä.
Biosynteesi ja synteesi

Streptomyces cattleya-bakteeri biosyntetisoi tienamysiinin fuusioituneen β-laktaamirenkaan glutamiini- ja etikkahapoista, rikkiä sisältävä kysteinyyliamiini sivuketju on peräisin kysteiiniaminohaposta ja hydroksyylietyyliryhmä on peräisin metioniiniaminohaposta. Koska tienamysiinin rakenne on suhteellisen epästabiili ja yhdiste liukenee huonosti orgaanisiin liuottimiin, on sen eristäminen sitä tuottavan bakteerin kasvatusliemestä uuton avulla vaikeaa. Yhdisteen valmistamiseen on pyritty kehittämään kemiallisia synteesejä, joita on niin raseemisen seoksen muodostavia kuin enantiopuhtaita kokonaissynteesejä.
Lina Radke

| Mitalit | Mitalit | Mitalit |  |
| --- | --- | --- | --- |
|  Lina Radke (oikealla) Amsterdamissa 1928. Vasemmalla kilpailun hopeamitalisti Kinue Hitomi. |  Lina Radke (oikealla) Amsterdamissa 1928. Vasemmalla kilpailun hopeamitalisti Kinue Hitomi. |  Lina Radke (oikealla) Amsterdamissa 1928. Vasemmalla kilpailun hopeamitalisti Kinue Hitomi. |  |
Maa:   Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | 800 metriä |  |
Karoline ("Lina") Radke-Batschauer (s. 18. lokakuuta 1903 Baden-Baden – 14. helmikuuta 1983 Karlsruhe) oli saksalainen keskimatkojen juoksija ja olympiavoittaja Amsterdamissa 1928.
Lina Radke, tyttönimeltään Batschauer, aloitti urheilun aikakautena, jolloin naisten kilpailuihin suhtauduttiin epäillen ja erityisesti kestävyysjuoksua pidettiin liian rasittavana naisille. Tätä mieltä olivat lukuisat urheiluvaikuttajat, myös olympialiikkeen isä Pierre de Coubertin.
Yhdessä valmentaja-aviomiehensä Georg Radken kanssa Lina Radke oli yksi naisurheilun uranuurtajia 1920-luvulla. Naisten kilpailuja pidettiin harvoin, mutta Radke voitti silti useita alueellisia ja kansallisia mestaruuksia. Aluksi hän erikoistui 1 000 metrille, mutta vaihtoi 800 metrille, kun tämä matka hyväksyttiin olympiaohjelmaan vuoden 1928 kisoihin. Tällä matkalla Radke rikkoi maailmanennätyksen kolmesti.
Olympialaisissa Radke teki uransa parhaan ajan 2.16,8. Toiseksi tuli Japanin Kinue Hitomi, joka oli epävirallisen maailmanennätyksen omistaja sekä 400 metrillä että pituushypyssä, mutta joutui osallistumaan 800 metrille, koska nämä lajit eivät olleet olympiaohjelmassa. Maailmanennätys kesti vuoteen 1944 asti.
KOK poisti 800 metrin juoksun olympiaohjelmasta aina vuoteen 1960 asti. Radke lopetti juoksu-uransa vuonna 1934.
Ticonderoga-luokka

| Ticonderoga-luokka |
| --- | --- |
 Luokan alus USS Lake Champlain

Tekniset tiedot
Uppouma:  9 800 t
Pituus:  173 m
Leveys:  16,8 m
Syväys:  10,2 m
Koneteho:  4 x GE LM2500 -kaasuturbiinimoottoria 60 MW
Nopeus:  32,5 solmua
Miehistöä:  33 upseeria, 27 aliupseeria ja noin 340 miehistönjäsentä
Aseistus
Meritorjunta:  8 × Harpoon-merimaaliohjusta 2 × Mk 32 SVTT -torpedoputkea 2 × Mk 45 5"/54 -tykkiä 2 × Sikorsky SH-60 Seahawk -helikopteria
Ilmatorjunta:  2 × Mk26 tai Mk 41 VLS -ohjustenlaukaisualustaa
Ticonderoga-luokka on Yhdysvaltain laivaston 27 ohjusristeilijän muodostama alusluokka, jonka hankinta ja ensimmäisten alusten tilaus vahvistettiin vuonna 1978. Luokan alukset luokiteltiin 1. tammikuuta 1980 ohjusristeilijöiksi. Luokan ensimmäinen alus USS Ticonderoga  laskettiin vesille 22. tammikuuta 1983.
Niiden elektronisen varustuksen muodostaa AEGIS-tutkajärjestelmä, jonka tärkeimmät osat ovat SPY-1A, SPS-49 ja SPG-62 tutkat sekä SQS-53 kaikuluotain.